Dokkskjæret

Dokkskjæret er et ca. 80 m langt skjær som ligger godt skjermet midt i Snarøykilen i Bærum. Skjæret ble vernet i 2009 for å beskytte sjøfugler i hekketiden. Skjæret er langstrakt i nord-sør retning på grunn av en gangbergart som går på tvers av kambrosilurens strøkretning. Skjæret har lite og lavvokst vegetasjon. Dokkskjæret har de senere år hatt en bra hekkekoloni med hettemåke med fjordens 5. største koloni med 216 par i 2011. I tillegg finnes noen få par fiskemåke, noe ærfugl, og ett par svartbak og makrellterne. Det er generelt ferdselsforbud på holmen i perioden 15. april til 15. juli. Referanser